钦定古今图书集成/明伦汇编/官常典/第077卷 > 陈留景王崇
## 钦定古今图书集成/明伦汇编/官常典/第077卷 > 陈留景王崇

按《魏书陈留王传》：“陈留桓王虔子崇，世祖诏令袭桓
王爵。崇性沈厚。初，卫王死后，太祖欲敦宗亲之义，诏
引诸王子弟入宴。常山王素等三十馀人，咸谓与卫
王相坐，疑惧，皆出逃遁，将奔蠕蠕，唯崇独至。太祖见
之甚悦，厚加礼赐，遂宠敬之，素等于是亦安。久之，拜
并州刺史，有政绩。从征蠕蠕，别督诸军出大泽，越涿”
邪山，威慑漠北。薨，谥曰景王。子建袭，降爵为公，位镇
北将军、怀荒镇大将。卒。建子琛，位恒、朔二州刺史。琛
子翌，尚书左仆射。